|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.:5887 Αθήνα, 16/11/2021

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας, τιμά και χαιρετίζει την ύψιστη αντιδικτατορική πράξη της Εξέγερσης του Πολυτεχνείου τον Νοέμβριο του 1973, αποδίδοντας φόρο τιμής στον ιστορικό χώρο του Πολυτεχνείου. Για μια ακόμη φορά υψώνουμε τη σημαία του Πολυτεχνείου ώστε τα διδάγματα της εξέγερσης της 17ης Νοέμβρη 1973 να μεταδοθούν και στις νέες γενιές.

Στους κοινωνικούς αγώνες πρέπει να είμαστε όλοι ενωμένοι για τη διεκδίκηση αυξήσεων στους μισθούς, υπογραφή συλλογικών συμβάσεων, δημιουργία ενός πραγματικού κοινωνικού κράτους, για κάθε πολίτη που δοκιμάζεται χρόνια τώρα, τόσο από την οικονομική κρίση, όσο και από την πανδημία (ακρίβεια, ανεργία) τα τελευταία δύο χρόνια.

Το Εργατικό Κέντρο Αθήνας καλεί τα Σωματεία Μέλη του, τους εργαζόμενους και κάθε δημοκρατικό πολίτη του Λεκανοπεδίου της Αθήνας, να δώσουν δυναμικό παρών στις εκδηλώσεις μνήμης του Πολυτεχνείου και στην πορεία διαμαρτυρίας προς την Αμερικανική Πρεσβεία, την Τετάρτη 17 Νοεμβρίου.

**Το Δ.Σ.**